

**ข่าวประกาศสำนักงานคณะกรรมการอาหารและยา**

**เรื่อง ผลการตรวจสอบหรือวิเคราะห์เครื่องสำอางที่พบสารห้ามใช้ 2 รายการ**

**+++++++++++++++++++++++++++++++**

สำนักงานคณะกรรมอาหารและยา ได้ตรวจสอบและสั่งซื้อตัวอย่างเครื่องสำอางจากร้านค้าออนไลน์(1)“B&P BeautyShop” ทาง TikTok และ (2) บัญชีเฟซบุ๊ก “ไอ่ มิ้นนี่” ผลการตรวจสอบพบสารที่ห้ามใช้  
เป็นส่วนผสมในการผลิตเครื่องสำอาง จึงขอประกาศผลการตรวจสอบหรือผลวิเคราะห์เครื่องสำอาง  
ให้ประชาชนทราบ ดังนี้

| **ลำดับ** | **ชื่อเครื่องสำอาง** | **ข้อความที่ฉลากระบุ** | | | **สารห้ามใช้ที่ตรวจพบ** |
| --- | --- | --- | --- | --- | --- |
| **ผู้ผลิต/ผู้นำเข้า/ผู้ขาย** | **เลขที่ผลิตและครั้งที่ผลิต** | **เดือนปีที่ผลิตและ**  **เดือนปีที่หมดอายุ** |
| 1 | GREENLAB WHITE COCKTAIL OVERNIGHT  เลขที่จดแจ้ง  36-1-6500005371 | Manufactured: 648/28 Kor. Non Muang Road, A.I. Muang Subdistrict, Chaiyaphum Province 36000 Distributed by:  NS Skin Co., Ltd. | LOT: NS S159 | MFD: 05/05/2023  EXP: 05/05/2025 | ปรอทและสารประกอบ  ของปรอท  (Mercury and  its compounds  – Mercury)  /ไม่ครบถ้วน...  /ไม่ครบถ้วน... |
| 2 | Candace Night Cream  เลขที่ใบจดแจ้ง :  50-1-6600015203 | ผลิตโดย : เลขที่ 460 หมู่บ้าน บ้านดงป่าก่อ หมู่ 2 ตำบล เชิงดอย อำเภอ ดอยสะเก็ด จังหวัด เชียงใหม่ 50220 | ไม่ระบุ | MFD : 07/05/2023 EXP : 07/05/2025 | 1. ปรอทและสารประกอบ  ของปรอท  (Mercury and  its compounds  – Mercury)  2. สารสเตียรอยด์  (Glucocorticoids – Betamethasone 17-valerate) |

**อันตรายของเครื่องสำอางดังกล่าว ได้แก่**

1. ผลิตภัณฑ์ที่ผสมปรอทและสารประกอบของปรอท (Mercury and its compounds – Mercury) อาจทำให้เกิดการแพ้ ผื่นแดง ผิวหน้าดำ ผิวบางลง เกิดพิษสะสมของสารปรอท ทำให้ทางเดินปัสสาวะอักเสบ และไตอักเสบ
2. ผลิตภัณฑ์ที่ผสมสารสเตียรอยด์ คือ Betamethasone 17-valerate (Glucocorticoids) อาจทำให้ ผิวบาง เกิดรอยแตก เส้นเลือดใต้ผิวหนังผิดปกติ หน้าแดงตลอดเวลา เกิดผื่นแพ้ เกิดสิวผด ผิวหนังมีสีจางลง หากใช้เป็นเวลานานจะเกิดด่างขาว

**ข้อแนะนำ**

ขอเตือนให้ประชาชนเลือกซื้อเครื่องสำอางด้วยความระมัดระวัง ซื้อจากร้านค้าที่มีหลักแหล่งแน่นอน ฉลากภาษาไทยมีข้อความตามที่กฎหมายกำหนดอย่างครบถ้วน ได้แก่ ชื่อเครื่องสำอาง ชื่อทางการค้า ประเภทเครื่องสำอาง ชื่อของสารที่ใช้เป็นส่วนผสม วิธีใช้ ชื่อและที่ตั้งของผู้ผลิต ผู้นำเข้า ปริมาณสุทธิ ครั้งที่ผลิต   
เดือนปีที่ผลิตหรือปีเดือนที่ผลิต คำเตือน (ถ้ามี) และเลขที่ใบรับจดแจ้ง สำหรับร้านค้าที่ซื้อเครื่องสำอาง   
เพื่อจำหน่าย จะต้องซื้อจากผู้มีหลักแหล่งน่าเชื่อถือ และมีหลักฐานการซื้อขายที่ระบุชื่อและที่ตั้งของผู้ขายอย่างชัดเจน

กรณีที่พบผลิตภัณฑ์ที่สงสัยว่าจะเป็นอันตราย สามารถสอบถามหรือแจ้งร้องเรียนได้ที่ สายด่วน อย. 1556 หรือผ่าน Line @FDAThai, Facebook: FDAThai หรือ E-mail: 1556@fda.moph.go.th ตู้ปณ. 1556 ปณฝ. กระทรวงสาธารณสุข จ.นนทบุรี 11004 หรือสำนักงานสาธารณสุขจังหวัดทั่วประเทศ

**=================================**

**วันที่เผยแพร่ข่าว 24 เมษายน 2567 ข่าวแจก 151 / ปีงบประมาณ พ.ศ. 2567**

